**Logopédia mesterképzés**

A záróvizsga főbb témakörei:

* A nyelv idegrendszeri reprezentációjának modern vizsgálati lehetőségei, és az eredmények alkalmazása a klinikai nyelvi zavarok tüneti képének értelmezésében.
* A beszéd és nyelvi zavarok elkülönítése, az afáziák ill. a dizartriák terápiájában alkalmazott újabb terápiás eljárások ismertetése, elméleti hátterük és alkalmazhatóságuk az egyes afázia- és dizartriatípusok esetén.
* Az afáziás eredetű nyelvi zavarok jellemzői, a differenciáldiagnosztikához használt formális vizsgálati eljárások.
* A hangképző rendszer idegi irányításában szerepet játszó auditív és szomatoszenzoros visszacsatolás jelentősége; a visszacsatoló rendszer hibájából származó hangképzési zavarok.
* A logopédiai gyakorló terápia indikációja és jellege organikus diszfóniák multiprofesszionális kezelésében.
* Az orofaringális diszfágia fogalma, nyelészavart okozó leggyakoribb kórképek. A nyelésrehabilitáció módszerei; konzervatív nyelésterápiák.
* A fonológiai fejlődés elméleti megközelítései; az atipikus fonológiai fejlődés szemléleti kerete, sajátosságai, egyéb nyelvi zavarokkal való együttjárása.
* Az atipikus fonológiai fejlődés vizsgálata. Intervenciós stratégiák; evidencia alapú gyakorlat az ellátásban.
* A beszédpercepció centrális és perifériás zavarainak oki tényezői, logopédiai diagnosztikai és intervenciós feladatai.
* A serdülő- és felnőttkori beszédfolyamatossági zavarok okai és tünetei, a leggyakrabban alkalmazott terápiás módszerek bemutatása; a dadogásterápiák hatásvizsgálata.
* A korai kommunikációs intervenciós szemlélet fogalomköre és alkalmazásának módszertana a logopédiai tevékenységben.
* A nyelvfejlődési zavar elméleti modelljei; a diagnosztika és terápia sajátosságai az életkor és szemlélet függvényében. A többnyelvűség problematikája a nyelvfejlődési zavarok logopédiai ellátásában.
* A természetes idősödés folyamata; a fiziológiai és patológiás változások hatása a kommunikációra. A logopédiai tevékenység szerepe és lehetőségei az idős emberek kommunikációja vizsgálatában és fejlesztésében.

2023/24. tanév őszi félév